PATVIRTINTA

VšĮ Skuodo informacijos centro direktorės 2018 m. lapkričio 26 d. įsakymu Nr. V1-8

**VŠĮ SKUODO INFORMACIJOS CENTRO**

**KORUPCIJOS PREVENCIJOS PROGRAMA 2018-2020 METAMS**

1. **BENDROSIOS NUOSTATOS**

1. VšĮ Skuodo informacijos centras (toliau – SIC) 2018–2020 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms mažinti įstaigoje.

2. SIC 2018-2020 metų Programa parengta vadovaujantis Lietuvos Respublikos korupcijos prevencijos įstatymu (Žin., 2002, Nr. 57-2297, Žin., 2011, Nr. 81-3962), Padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklėmis, patvirtintomis Lietuvos Respublikos Vyriausybės 2004 m. gegužės19 d. nutarimu Nr. 607 (Žin., 2004, Nr. 83-3015), Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl Valstybės ir savivaldybės įstaigų veiklos sričių, kuriuose egzistuoja didelė korupcijos pasireiškimo tikimybė, nustatymo rekomendacijų patvirtinimo“ (Žin., 2011, Nr. 60-2877) ir Skuodo rajono savivaldybės tarybos 2017 m. birželio 29 d. sprendimu Nr. T9-153 „Dėl Skuodo rajono savivaldybės 2017-2019 metų korupcijos prevencijos programos priemonių planu“ bei kitais teisės aktais, reglamentuojančiais korupcijos prevencijos veiklą.

3. Programoje vartojamos sąvokos:

3.1. **korupcija** – bet koks asmenų, dirbančių įstaigoje elgesys, neatitinkantis jiems suteiktų įgaliojimų ar teisės aktuose nustatytų elgesio standartų, ar kitokio elgesio skatinimas, siekiant naudos sau ar kitiems asmenims ir taip pakenkiant piliečių ir įstaigos interesams.

3.2. **korupcinio pobūdžio nusikalstama veika**: kyšininkavimas, papirkimas, kita nusikalstama veika, jei ji padaryta teikiant viešąsias paslaugas bei siekiant naudos sau ar kitiems: piktnaudžiavimas tarnybine padėtimi ar oficialiais įgaliojimais, dokumentų klastojimas, sukčiavimas, turto pasisavinimas ar iššvaistymas, tarnybos paslapties atskleidimas, neteisingų duomenų pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos veikos, kurių metu siekiama ar reikalaujama kyšio, papirkimo.

3.3. **korupcijos prevencija** – korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą, tai pat poveikis asmenims siekiant atgrasinti nuo korupcinio pobūdžio nusikalstamų veikų darymo;

3.4. **antikorupcinis švietimas** – tai veikla, kuria siekiama mažinti korupciją, ugdyti

individualią ir kolektyvinę atsakomybę, pilietiškumą bei supažindinti su asmens teisėmis ir

pareigomis visuomenei.

4. Kitos vartojamos sąvokos atitinka Lietuvos respublikos Korupcijos prevencijos įstatyme ir

kituose teisės aktuose apibrėžtas sąvokas.

5. Programa padės vykdyti kryptingą korupcijos prevencijos politiką, užtikrinti skaidresnę,

veiksmingesnę ir viešesnę Įstaigos darbuotojų, dirbančių pagal darbo sutartis, veiklą.

6. Programos strateginės kryptys – korupcijos prevencija, antikorupcinis švietimas ir

informavimas.

7. Programos įgyvendinimą koordinuoja ir kontroliuoja Įstaigos direktoriaus paskirtas asmuo.

8. Programa parengta 2 (dvejų) metų laikotarpiui.

**II. KORUPCIJOS PASIREIŠKIMO TIKIMYBĖ**

9. Veiklos sritys, kuriose galimas korupcijos pasireiškimas:

9.1. viešųjų pirkimų inicijavimas, organizavimas, vykdymas ir kontrolė;

9.2. lėšų, deleguotų iš valstybės, savivaldybės biudžeto, Europos sąjungos struktūrinių

fondų, 2 proc. pajamų tikslinis panaudojimas.

**III. PROGRAMOS TIKSLAI IR UŽDAVINIAI**

10. Programos tikslai:

10.1. išsiaiškinti galimas korupcijos pasireiškimo priežastis ir šalinti jas;

10.2. užtikrinti skaidrią ir veiksmingą veiklą įstaigoje.

11. Korupcijos tikslams pasiekti numatomi programos uždaviniai:

11.1. užtikrinti efektyvų numatytų priemonių įgyvendinimą ir administravimą;

11.2. siekti, kad sprendimų priėmimo procesai būtų skaidrūs, atviri ir prieinami visai

bendruomenei;

11.3. didinti antikorupcinio švietimo ir antikorupcinės kultūros sklaidą;

11.4. įgyvendinti neišvengiamos atsakomybės už neteisėtus veiksmus principą.

**IV. KORUPCIJOS ATVEJŲ TYRIMAS**

12. Sudaryti sąlygas darbuotojams, piliečiams pranešti Įstaigos direktoriui, atsakingam už

korupcijos prevenciją bei kontrolę asmeniui apie įtarimus dėl galimos korupcinio pobūdžio

nusikalstamos veiklos.

13. Tirti ir analizuoti gaunamus skundus, prašymus, pareiškimus, vertinti ir rengti siūlymus

dėl korupcijos prevencijos priemonių įgyvendinimo tobulinimo.

**V. PROGRAMOS ĮGYVENDINIMAS**

14. Programos uždaviniams įgyvendinti sudaromas korupcijos prevencijos planas, kuris

nustato priemones, jų vykdymo terminus bei vykdytojus. Planas neatskiriama programos dalis.

15. Programą vykdo visi įstaigos darbuotojai.

16. Programos įgyvendinimo priežiūrą bei kontrolę vykdo asmuo, atsakingas už korupcijos

prevenciją ir kontrolę.

**VI. BAIGIAMOSIOS NUOSTATOS**

17. Programa įgyvendinama pagal priemonių planą.

18. Už konkrečių priemonių įgyvendinimą atsako priemonių plane nurodyti vykdytojai.

19. Programa įsigalioja nuo 2018 m. lapkričio 26 d.

20. Programa skelbiama interneto svetainėje.

21. Korupcinė situacija vertinama bei priemonių planas peržiūrimi, kas treji metai. Esant būtinybei, programa gali būti koreguojama.